Prunus fruticosa

La Nana ĉerizo (Prunus fruticosa), estas plantospecio el la familio de la Rozacoj (Rosaceae). La arbusto portas  manĝeblajn, ĉ. 1 cm grandajn ruĝajn fruktojn.

 Priskribo 
La nana prunuso estas somerverda arbusto, kiu  havas rigidajn branĉojn kaj stolonojn  La arbusto ne havas dornojn kaj altas de 0,2 ĝis 1 metroj, malofte eĉ ĝis 1,5 metrojn. La branĉoj estas maldikaj kaj kalvaj. La folioj havas renverse ovformajn ĝis eliptajn, apenaŭ pintajn foliplatojn kun noĉita aŭ segildenta folirando. Ili fariĝas 2 ĝis 5 cm longaj. La folioj estas brilaj kun malhelverda supra surfaco kaj pli hela, kalva malsupra surfaco. La petioloj havas longecon de 0,5 ĝis 1,2 cm.

La blankaj floroj estas ĉ. 1,5 cm larĝaj kaj staras du- ĝis 5-oble dense en umbeloj,. La sepaloj estas larĝaj kaj nepintaj. La planto floras de aprilo ĝis majo.

La  frukto de la planto estas globforma, ĝis 1 cm granda drupo. La fruktoj maturiĝas en junio kaj fariĝas tiam koralruĝaj ĝis nigraj. La maturaj fruktoj estas manĝeblaj kaj ŝatata sovaĝa frukto.

La kromosomo-nombro estas  2n = 32.

 Disvastigo kaj postuloj al la kreskejo 
La disvastigejo de Prunus fruticosa estas de meza kaj orienta Eŭropo ĝis Kaŭkazo kaj meza Siberio  Tie la planto kreskas en sekaj arbustejoj, ĉe sekaj deklivoj kaj en malnovaj ŝtonrompejoj. Ĝi ŝatas varmon sed estas frostorezista. Ĝi preferas sunajn ĝis duonsunajn kreskejojn.

 Sistematiko 
Prunus fruticosa same kiel la acida ĉerizo (Prunus cerasus) kaj la dolĉa ĉerizo (Prunus avium) apartenas al la subgenro Cerasus al la genro Prunus. sinonimo de Prunus cerasus estas Cerasus fruticosa.

 Uzado 
La nana prunuso estas malofte uzata kiel ornamplanto pro sia dekoraj floroj kaj fruktoj, Ĝi ankaŭ donas polenojn kaj nektaron al abeloj.

 Referencoj 

 Literaturo 
 Roloff, Bärtels: Flora der Gehölze. Ulmer. Stuttgart (Hohenheim). 2008. 978-3-8001-5614-6 paĝoj 476–477
 Bruno P. Kremer : Strauchgehölze. Erkennen & bestimmen. Steinbachs Naturführer. Mosaik. Niedernhausen. 2002. ISBN=3-576-11478-5. Paĝo 70
  Schütt, Schuck, Stimm:  Lexikon der Baum- und Straucharten.  Nikol.Hamburg. jaro  2002. ISBN = 3-933203-53-8. paĝo j409

 Eksteraj ligiloj 




Kategorio:Ĉerizoj
Kategorio:Plantoj de Azio
Kategorio:Plantoj de Eŭropo
Kategorio:Kuracplantoj
Kategorio:Ĝardenplantoj